gl es gl es en gl gl uk es pt en pt en gl ast ca es id es gl pt gl en en eu gl lt pt gl en gl gl gl it en en tr es pt gl es gl en gl gl gl pl pt pt es en pt gl en en gl eu pt en en gl it gl gl nl gl lt es gl gl gl pt gl hu es es en gl gl uk es en es gl gl es gl it gl es pt en pt gl gl gl hbs_lat it gl gl gl gl gl gl gl gl gl gl gl gl es it gl en gl sv es fr es de es de es gl it gl pt es ceb en pt es en sv es pt es en fr pt es gl de en es en de pt gl en en es lt es en sv en es en fr en pt es hbs_lat de en es en de it gl gl es en gl gl gl gl gl gl gl gl gl gl es en gl es en gl es gl gl es gl gl gl es pt en pt fr es gl ca en gl es gl gl gl es gl gl es gl it gl nb gl en
Ada Colau: ''Saben abertamente que están a mentir cando din que son protestas violentas''
A portavoz da Plataforma de Afectados pola Hipoteca (PAH), Ada Colau, subliña que tanto o Goberno como os deputados do PP saben "abertamente" que "están a mentir" cando din que os escraches son violentos e acusa a ese partido de intentar "criminalizar" as vítimas dos desaloxos.
Nunha entrevista con Efe, Colau defende os escraches por ser "pacíficos" e sostén que o PP pretende crear "unha cortina de fume" nun momento moi concreto no que a PAH ten "máis apoio popular que nunca" e cando hai unha "indignación xeralizada" porque se rescatou os bancos en lugar das persoas.
Reitera que o obxectivo de acudir aos domicilios dos políticos é dialogar con eles e presentarlles as súas propostas e adianta que seguirán facéndoo ata que non se aproben as reivindicacións mínimas recollidas na Iniciativa Lexislativa Popular (ILP): dación en pago, moratoria para frear os desafiuzamentos e alugueres sociais para os afectados.
En ningún caso exerceuse a violencia, apunta Colau, e empraza a aqueles que manteñen que este tipo de protesta é violenta a demostralo: "non se pode acusar sen probas" asevera, e engade que a PAH si pode constatar que os escraches foron pacíficos. "O Goberno e os deputados do PP saben abertamente que están a mentir cando falan de que as nosas accións son violentas", sostén a portavoz da PAH, que indica que o dito polo ex deputado popular no Parlamento de Canarias Sigfrid Soria "demostra quen é o violento aquí".
Soria provocou o pasado xoves un balbordo na rede social Twitter cos seus comentarios contra os escraches, tras ameazar con dar "de ostias" a aquel "perroflauta" que intente acosalo, intimidalo ou agredilo pola rúa.
A dirección do PP en Canarias condenou as ameazas proferidas polo exdiputado e anunciou a apertura dun expediente disciplinario ademais de apartarlle de calquera responsabilidade orgánica no partido.
Colau mantén que os populares queren "criminalizar" as vítimas pero a súa estratexia "viróuselles en contra" porque a causa que defende a PAH apóiaa todo o mundo: "xa non se quen máis falta por situarse na demanda de mínimos da Plataforma", agrega. "Os deputados neste país teñen unha impunidade absoluta, non se lles pode esixir nada, nin sequera que falen coa cidadanía, escóndense tras a disciplina do partido", opina a portavoz.
Pero a Plataforma non só fai escraches para defender o dereito á vivenda, recorda a portavoz, que anuncia unha "primavera verde" na que ademais desta protesta, seguirá freando desafiuzamentos, negociando cos bancos dacións en pago e alugueres sociais, e presentando escritos nos xulgados para pedir a nulidade dos desaloxos.
Ademais, advirte de que se todo segue igual aumentará o apoio da PAH a aquelas familias que queiran "reabrir" edificios baleiros ou ocupar as casas das que lles desaloxaron. "Somos o país con máis vivendas baleiras de toda Europa e o que máis está a desaloxar as familias, é un sensentido que hai que solucionar", resalta Colau, quen cre que incluso por interese económico é máis rendible que eses inmobles sexan ocupados porque sen mantemento están a estragarse.
Aclara que a PAH non pretende que a xente viva nun piso gratis, pero si que o banco lle expoña un aluguer social acorde cos seus ingresos. "A PAH está a demostrar que desde fóra do Congreso, a cidadanía está a facer mil veces máis que calquera dos partidos que están dentro. A política transformadora está a pasar fose do Congreso e non dentro del", insiste a portavoz, quen comenta que leva unha década defendendo o dereito á vivenda.
Neste sentido, valora a aprobación por parte do Goberno andaluz do decreto para frear os desafiuzamentos, que, entre outros, prevé sancións de ata 9.000 euros a bancos e inmobiliarias que non aluguen as súas vivendas baleiras. "É un primeiro paso pero desde logo non o resolve todo", estima Colau, que insiste en que hai que pór "fin á usura e aos privilexios" das entidades financeiras neste país, en tanto que invita o resto de comunidades autónomas a seguir o ronsel andaluz.
reacción Lucus Car PAH Ada Colau Manny Manitas anos 60
Elena Candia pide a los lucenses que le escriban
Los nuevos locales de juego se situarán al menos a 300 metros de centros escolares
Gran despliegue por la caída de una mujer en su casa en As Pontes
Josep Señé: "Hemos ido de menos a más"
Ocho entidades participaron en la limpieza simultánea de cauces chairegos
Naty, una madre lucense de 32 años que se posiciona como instagramer emergente
Roberto Rubio, un peluquero aficionado a las motocicletas, los dardos y el billar
Aplazada la fiesta de San Miguel en Paradela por la muerte de Roberto Rubio
Muere un motorista en Lugo tras ser alcanzado por un conductor que triplicó la tasa de alcohol
Yudy Pineda, la colombiana que salió del convento para triunfar en OnlyFans
Muere en un accidente de tráfico en Castro de Rei un joven trabajador del Concello de Cospeito
Elena Candia pide a los lucenses que le escriban
Candia dice que las puertas del PP están abiertas a la alcaldesa de Monterroso
Los nuevos locales de juego se situarán al menos a 300 metros de centros escolares
Gran despliegue por la caída de una mujer en su casa en As Pontes
Josep Señé: "Hemos ido de menos a más"
Nacho G. Menéndez 29/sept./22
Ocho entidades participaron en la limpieza simultánea de cauces chairegos
Un frente se dejará sentir este martes en Galicia
Gerardo Carrera: Chegoulle o momento de estrearse como goleador
J.L. Cabanas Parrado: Fixo dobrete, o venres en Becerreá e o sábado en Lugo
Dani Pico: O único xogador do grupo que marcou por partida dobre
Llega un domingo de nubes, claros y chubascos ocasionales en el norte de Galicia
Estas son las noticias más leídas este viernes en El Progreso
Galicia experimentará un descenso de temperaturas durante la jornada del sábado
Galicia da la bienvenida al otoño con pérdida de la influencia anticiclónica